1900?

1900? הוא אלבום רוק של הצמד ברי סחרוף ורמי פורטיס, שכונה בתקשורת "פורטיסחרוף". האלבום שיצא לאור ב-25 במאי 1990, נחשב לקלאסיקה של רוק ישראלי. הוא הפך לתקליט זהב לאחר שש שנים מיציאתו.

האלבום יצא שנתיים לאחר האלבום סיפורים מהקופסא שעליו היה חתום פורטיס בלבד. את המילים לשירי האלבום כתב רמי פורטיס ועל הלחנים אחראים בשיתוף פורטיס וסחרוף (מופיעים בחוברת המצורפת כ"סחרופורטיס"). הלהיטים הגדולים מתוך האלבום היו "ניצוצות", "אמריקה", "אין קץ לילדות", "אגם ענקית", "שמיים של שומקום" ו"חלום כחול".

האלבום הודפס כתקליטור, קלטת שמע ותקליט ויניל. שלושת השירים האחרונים נכללו רק בגרסת התקליטור.

בינואר 2020, במלאת 30 שנה לצאת האלבום הודיעו רמי פורטיס וברי סחרוף על שתי הופעות חיות אשר היו אמורות להתקיים באמפיפארק רעננה בחודש מאי 2020. עקב מגפת הקורונה בישראל סיבוב ההופעות התקיים בסופו של דבר במאי 2021.

שירים

נעליים 
השיר "נעליים" הוא גרסת אולפן לשיר מאולתר-למחצה שבוצע במסגרת הופעה (הביצוע המקורי מופיע באוסף אוספורטיס) והיווה השראה לשמה של להקת הרוק נעליים. סולנה של להקת נעליים, אייל אבן-צור, עבד עם פורטיס מאוחר יותר על האלבום חצי אוטומטי.

אגם ענקית 
שם השיר "אגם ענקית" נולד במהלך אחת הנסיעות הרבות של מינימל קומפקט באירופה, לאחר שמנהל הלהקה שלא שלט היטב בעברית הביט בנוף ואמר "תראו איזה יופי, אגם ענקית!".

האגם המדובר הוא אגם קונסטץ בגבול גרמניה, שווייץ ואוסטריה.

"ג'ק סגור בחדר, ומחפש ארנבות, פרנקי ומקס מלקטים פטריות" - ג'ק - המנהל האנגלי, פרנקי ליווארט - איש הסאונד של מינימל קומפקט, מקס פרנקן - המתופף.

חלום כחול 
הגרסה לשיר "חלום כחול" היא שקטה וכוללת נגינת קלידים ופסנתר בלבד, לעומת הגרסה הראשונית שיצאה כסינגל לרדיו באוגוסט 1989, ונכללה באלבום אוסף של חברת "נענע דיסק".

יהלומים לנצח + יומו של העכבר 
השירים לא הופיע במקור במהדורה הראשונה של התקליט.

רשימת השירים

משתתפים 
ברי סחרוף – שירה, גיטרות, קלידים, פסנתר, מלחין
רמי פורטיס – שירה, גיטרות, קלידים, ברזלים, כותב מילים, מלחין
יובל שפריר – כלי הקשה, קלידים
גיל סמטנה – בס, קונטרבס חשמלי, קלידים, קולות
ז'אן ז'ק גולדברג – תופים
מיקיאגי – קולות רקע
הפקה מוזיקלית - ברי סחרוף
טכנאי סאונד ומיקס - אורי ('מומו') ברק
עוזרי טכנאי: דדי טל, וישי טיף (באולפני "העוגן")
הוקלט באולפני DB ואולפני "העוגן" - ינואר 1990
מיקס באולפני DB - פברואר 1990, מלבד "שמים של שומקום" באולפני "טריטון" 
עריכה דיגיטלית: בן ברנפלד H.M אקוסטיקה
חיתוך: אולפני Abbey Road לונדון
מפיק ניצן זעירא ('נענע דיסק')
מנהלת הפקה: הדס ירושלמי
צילומים: רון עמרם, חגית שטרנשוס
עיצוב עטיפה: איילת אביב

קישורים חיצוניים

הערות שוליים 

אלבומי זהב בישראל
אלבומי חברת נענע דיסק
אלבומים שהופקו על ידי ניצן זעירא
אלבומי פורטיסחרוף
אלבומים בעברית